stanford-oval/wikipedia huggingface dataset:
בית הספר להגנה אווירית
היסטוריה > ביסל"א

ב-11 בינואר 2011 כחלק משינוי שמו של מערך הנ"מ למערך ההגנה האווירית (בראשי תיבות: הגנ"א), שונה שמו של בית הספר לנ"מ לבית הספר להגנה אווירית (בראשי תיבות: ביסל"א). בביסל"א מתקיימות מספר הכשרות: טירונות בסיסית לטירוני מערך ההגנה האווירית, הכוללת הכשרה רובאית (03) הנמשכת כחודשיים ולאחר מכן עוד חודשיים של הכשרה מקצועית למערכת הנשק של החייל: פטריוט (יהלום), חץ, קלע דוד (שרביט קסמים), גילוי להתראה וכיפת ברזל. מגמת מקצועות בביסל"א אחראית על הכשרה בסיסית. בתוך המגמה ישנו מסלול אימונים והכשרות האחראי להכשיר את החיילים למיירטים לאחר תקופה של כשמונה חודשים בסוללות בכל רחבי הארץ. מגמה נוספת בבית הספר נקראת מגמת פיקוד ותפקידה להכשיר את הלוחמים לתפקיד פיקודי. הקורסים השייכים לאותה מגמה הם קורס מפקדי כיתות (מ"כים), השלמה חילית לאחר קורס קצינים בבה"ד 1 וקורס מפקדי סוללות. בביסל"א פועלות כיום עוד טייסות רבות ומגוונות התומכות בהדרכה ובלוחמים בהן טייסת תחזוקה ותקשוב, הדרכה ותעופה, מנהלה, מגמת פיקוד והטייסת החדשה שנפתחה בינואר 2017 מלה"מ 820.
ב-2012 זכתה היחידה בפרס הרמטכ"ל ליחידות מצטיינות.
ב-18 בספטמבר 2017 הוקם בביסל"א מחנה קבע של צבא ארצות הברית. זו פעם ראשונה שנחנך בסיס אמריקאי בשטחי בסיס צה"לי. בבסיס משרתים כ-40 חיילים אמריקנים, המסונפים לפיקוד אירופה של ארצות הברית.
בשנת 2016 אושרו תוכניות להקמת מרכז מורשת מערך ההגנה האווירית בסמוך לביסל"א.
גדוד 137

גדוד 137 הוקם בשנת 1966, הפעיל את מערכת הנשק "הוק" ונסגר בשנת 1976. הוא הוקם מחדש בשנת 1999 כגדוד ההדרכה של בית הספר להגנה אווירית (ביסל"א).
ב-24 באפריל 2017 לאור ההחלטה להקים את גדוד 137 מחדש כגדוד כיפת ברזל שני האחראי על הגזרה הצפונית, עזב הגדוד את ביסל"א ובספטמבר 2017 נפתח הגדוד מחדש כגדוד "כיפת ברזל" הצפוני.
ביסל"ח 314

בשנת 2001 ביסל"ח 314 נקלט בביסנ"מ.
ביסל"ח 314 (בית הספר למקצועות החי"ר של חיל האוויר) הוא בסיס צבאי בנגב ליד חצרים המסונף לביסל"א. בבסיס זה מתבצעת תקופת הטירונות של פרחי הטיס ותקופת הטירונות של לוחמי הלוחמה אלקטרונית, בנוסף נערכים בו קורס המ"כים של חיל האוויר, הכשרת מקצועות ההגנ"ק (קורס מגן אסטרטגי, מ"כ ח"א וקצונת הגנ"ק), הכשרת לוחמי "מגיני הנגב" החרדים, גיבוש והכנה לקצונה וכן גיבושים ומיונים ליחידות השדה השונות של חיל האוויר. בחודש אוגוסט 2014 עבר לפיקוד מביסל״א לבסיס עובדה (בח״א 10).בנוסף הבסיס היה אחראי גם על מרכז הכלבנות של חיל האוויר אף על פי שהמרכז עצמו היה בבסיס חצור
גדוד קשר 533

בשנת 2008 נקלט גדוד קשר 533 בביסנ"מ מבסיס בח"א 27 בלוד.
מינואר 2010, ממוקם גדוד קשר 533 שהוא תחת פיקודו של "מערך ההגנה האווירית" בבסיס של בית הספר להגנה אווירית.
מפקדי ביסל"א החל משנת 1966

סא"ל איתן שלום 1966 - 1971
סא"ל אברהם אורן 1971 - 1974
סא"ל אפרים רונן 1974 - 1977
אל"ם אליהו ברוך 1977 - 1981
אל"ם אבי שגיב 1981 - 1984
אל"ם צבי מאור 1984 - 1987
אל"ם אורי רם 1987 - 1988
אל"ם יצחק בירן 1988 - 1990
אל"ם בני כהן 1990 - 1992
אל"ם גלעד רמות 1992 - 1993
אל"ם יוסי הורביץ 1993 - 1995
אל"ם יאיר דורי 1995 - 1997
אל"ם שמואל קרא 1997 - 1998
אל"ם מתתיהו סמימי גולן 1998 - 2000
אל"ם אודי כהן 2000 - 2003
אל"ם חיים מוריה 2003 - 2006
אל"ם דורון גביש 2006 - 2008
אל"ם יריב שנפ 2008 - 2010
אל"ם יוני סיידה מרום 2010 - 2013
אל"ם רן כוכב 2013 - 2015
אל"ם חמי בראל 2015 - 2017
אל"ם לירן כהן 2017 - 2019
אל"ם גלעד בירן 2019 - 2021
אל"ם קובי רגב 2021 - 2023
אל״ם גלעד מלכא 2023-
ראו גם

מערך ההגנה האווירית בחיל האוויר הישראלי
הערות שוליים

↑  מחנה קבע אמריקאי ראשון בבסיס חיל האוויר וגדוד כיפת ברזל חדש
↑  U.S. Bases in the Middle East (באנגלית)
↑   US establishes first official military base in Israel, סרטון  באתר יוטיוב (אורך: 1:13)
↑  In first, US establishes permanent military base in Israel, באתר טיימס אוף ישראל (באנגלית)
↑  הילה שמר, לעוף על טיל: כיפת ברזל, חץ ופטריוט מקבלים מרכז מבקרים והנצחה ללוחמים, באתר Xnet‏, 18 במאי 2016
↑  קליה בן עמרם, ‏גדוד י"ק מחליף פיקוד, באתר חיל האוויר הישראלי, 05.02.2009
| --- | --- |
בקרת זהויות :  NLI: 987007595490805171 
הסמל החדש של הגדוד 137, מ-2017
סיכת גדוד 137 משנת 1968
לורי הולדן

| --- | --- |

 לידה:  17 בדצמבר 1969 (בת 55) לוס אנג'לס
 שם לידה:  Heather Laurie Holden 
 סוגה מועדפת:  דרמה, אימה
 מדינה:  קנדה, ארצות הברית 
 תקופת הפעילות:  מ-1991
 מקום לימודים:  אוניברסיטת מקגיל  בית הספר לתאטרון, סרטים וטלוויזיה של UCLA  אוניברסיטת קולומביה  אוניברסיטת קליפורניה בלוס אנג'לס 
 בן או בת זוג:  ג'ים קארי (2001–2004) 
 פרסים והוקרה:  פרס סאטורן
 פרופיל ב-IMDb
 
הת'ר לורי הולדן (באנגלית: Heather Laurie Holden; נולדה ב-17 בדצמבר 1969) היא שחקנית אמריקאית-קנדית. ידועה בזכות תפקידיה בסדרה "המתים המהלכים" ובסרטים "סיילנט היל" ו"הערפל".
ביוגרפיה

הולדן נולדה בלוס אנג'לס וגדלה בטורונטו, בתם של השחקנים גלן קורבט ואדריאן איליס. הולדן היא בעלת תואר אקדמאי בזכויות אדם מאוניברסיטת קולומביה. ולמדה לתואר שני באוניברסיטת קליפורניה בלוס אנג'לס.
הולדן החלה את דרכה כשחקנית בתור ילדה במיני סדרה "The Martian Chronicles" לצדו של רוק הדסון. כשהתבגרה שיחקה בסדרה "תיקים באפלה" בתפקיד מריטה קוברוביאס המודיעה של הסוכן מאדלר, בסדרה שבעת המופלאים בתפקיד מרי טרוויס עורכת עיתון העיירה המקומי ובסרטים מג'סטיק של פרנק דרבונט ובסרט ארבעת המופלאים.
פרצה לתודעה בזכות הופעות בסרטי האימה סיילנט היל בתור השוטרת סיביל בנט והערפל בתפקיד המורה הצעירה אמנדה דומפרייס.
בשנת 2008 שיחקה הולדן בעונה האחרונה של סדרת הפשע המגן בתפקיד הסוכנת הפדרלית אוליביה מארי.
משנת 2010 משחקת הולדן בסדרת האימה המפורסמת "המתים המהלכים" בתפקיד אנדריאה, עליו זכתה בפרס סאטורן לשחקנית המשנה הטובה ביותר בסדרת טלוויזיה בשנת 2012.
בשנת 2017 הצטרפה לעונה החמישית של סדרת הדרמה האמריקאים" ברשת FX, בדמותה של רייני.
פילמוגרפיה > סדרות

כריסטין הצעירה (1991)
ישירות דרומה (1995)
תיקים באפלה (1996–2002)
שבעת המופלאים (1998–2000)
המגן (2008)
המתים המהלכים (2010–2013)
האמריקאים (2018-2017)
הוכח כחף מפשע (2019)
פילמוגרפיה > סרטים

אל תצפה לרחמים (1995)
מוצא הדרך (1996)
אצ'ו (1996)
מג'סטיק (2001)
הביליון של ביילי (2005)
ארבעת המופלאים (2005)
סיילנט היל (2006)
הערפל (2007)
שוק בשר (2008)
טיפשים בלי הפסקה 2 (2014)
עם הגב לקיר (2019)
גנובים על הקרח (2019)
לב של אש (2022) - דיבוב
ננסי קרטרייט

| --- | --- |

 לידה:  25 באוקטובר 1957 (בת 67) דייטון, ארצות הברית 
 מדינה:  ארצות הברית 
 תקופת הפעילות:  מ-1980 
 מקום לימודים:  תיכון קטרינג פיירמונט  אוניברסיטת קליפורניה בלוס אנג'לס  אוניברסיטת אוהיו 
 בן או בת זוג:  וורן מרפי (1988–2002) 
 צאצאים:  ג'קסון מרפי 
 פרסים והוקרה:  פרס אמי לדיבוב הטוב ביותר 
 https://nancycartwright.com/
 פרופיל ב-IMDb
 
ננסי קרטרייט, 2014
ננסי קמפבל קרטרייט (באנגלית: Nancy Campbell Cartwright; נולדה ב-25 באוקטובר 1957) היא מדבבת אמריקאית. היא ידועה בעיקר כמדבבת של בארט סימפסון, נלסון מונץ (אנ'), טוד פלנדרס וראלף ויגם (אנ') בסדרת הטלוויזיה "משפחת סימפסון". בוגרת תיכון קטרינג פיירמונט (אנ') ו-UCLA.
לקרטרייט ניסיון ארוך שנים בדיבוב. בנוסף לדיבוב "משפחת סימפסון" עליו זכתה בפרס אמי לדיבוב, היא דיבבה גם סדרות שונות כמו "המחליפים", "ריצ'י ריץ'" (אנ'), "פינקי והמוח", "הפוני הקטן שלי", "המבקר" (אנ'), "אלוהים, השטן ובוב" (אנ'), "הזרבובים", את רופוס, החפרפר העירום מסדרת האנימציה המצליחה של דיסני "קים פוסיבול" ועוד. כמו כן, קרטרייט החליפה את כריסטין קוואנה (אנ') בדיבובו של צ'אקי פינסטר מראגרטס, החל מהעונה השמינית.
קרטרייט גם הופיעה בסדרות טלוויזיה וסרטים כמו "Empty Nest" (אנ'), "חופשי על הבר", "הנסיך המדליק מבל אייר", "אזור הדמדומים: הסרט" (אנ') ו"רומן הדמים". קרטרייט הופיעה גם בעונה השישית של "24".
בשנת 2017 שיחקה לצד מריה בלו בסרט "בחיפוש אחר פליני" (אנ'), שגם לקחה חלק בהפקה וכתיבת הסרט.
אחייניתה היא הזמרת סברינה קרפנטר.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 1983 | אזור הדמדומים: הסרט | את'ל |  |
| 1986 | הפוני הקטן שלי: הסרט | גאסטי |  |
| 1987 | הרפתקאות הצ'יפמאנקס | נסיך ערבי קולות שונים |  |
| 1988 | מי הפליל את רוג'ר רביט | נעל מצוירת | לא קיבלה קרדיט על התפקיד |
| 1989 | בת הים הקטנה | בת ים |  |
| 1998 | גודזילה | העוזרת של קיימן |  |
| 1998 | ספר הג'ונגל: סיפורו של מוגלי | קולות שונים | הסרט הופץ ישירות לווידאו |
| 1999 | המשאלה של וואקו | מינדי | הסרט הופץ ישירות לווידאו |
| 2003 | רגראטס מתפרעים | צ'אקי פינסטר |  |
| 2003 | קים פוסיבול: המסמכים הסודיים | רופוס | הופץ ישירות ל-DVD |
| 2006 | לירוי וסטיץ' | פנטזמו: ניסוי מס' 375 שורטסטאף: ניסוי מס' 297 | סרט טלוויזיה, הופץ ישירות ל-DVD |
| 2007 | משפחת סימפסון: הסרט | בארט סימפסון מגי סימפסון דמויות שונות |  |
| 2017 | בחיפוש אחר פליני (אנ') | קוזימה | לקחה חלק גם בהפקת ובכתיבת הסרט |
| 2019 | קים פוסיבול (סרט, 2019) | רופוס |  |
פילמוגרפיה > טלוויזיה

| שנים | שם הסדרה/סרט טלוויזיה | תפקיד | הערות |
| --- | --- | --- | --- |
| 1981 | סקוקי | דמות חסרת שם | סרט טלוויזיה; לא קיבלה קרדיט |
| 1982 | חוקי הנישואין | ג'יל מוריי | סרט טלוויזיה |
| 1983 | Deadly Lessons | ליידי דין | סרט טלוויזיה של ABC |
| 1983; 1984 | תהילה | מאפין | הופיעה לשני פרקים |
| 1983–1988 | אלווין והצ'יפמאנקס | דמויות שונות | דיבבה ב-59 פרקים |
| 1984–1988 | הזרבובים | דפני גליפין |  |
| 1985 | חופשי על הבר | סינתיה | פרק 4.5: "הסיוט של דיאן" |
| 1986 | לחצות גשרים | דמות חסרת שם | התארחה בפרק "זכרונותיה של מולי" |
| 1986–1987 | הפוני הקטן שלי | דמויות שונות |  |
| 1987 | פופאי ובנו | וודי |  |
| 1987 | כל יום חג מולד | הילדה הקטנה | סרט טלוויזיה |
| 1987–1989 | המופע של טרייסי אולמן (אנ') | בארט סימפסון | הפינה שבעקבותיה נוצרה משפחת סימפסון |
| 1989–הווה | משפחת סימפסון | בארט סימפסון מגי סימפסון דמויות שונות | התפקיד הארוך ביותר של קרטרייט; לקחה חלק גם בכתיבת אחד הפרקים בשנת 2019 |
| 1990 | עולמו של בובי (אנ') | נטלי | התארחה באחד הפרקים |
| 1992–1993 | השכונה של גופי | פיט פיסטול | דיבבה ב-55 פרקים |
| 1992; 2002–2004 | רגראטס | צ'אקי פינסטר ילד הג'אנק פוד | החליפה את כריסטין קוואנה החל מהעונה השמינית עד סוף הסדרה בתפקיד ילד הג'אנק פוד היא הופיעה בתפקיד אורח |
| 1993 | הפנתר הורוד | קולות שונים |  |
| 1993 | אנימניאקס | מינדי קולות שונים |  |
| 1993 | בונקרס (אנ') | פאון דיר | הופיעה לשלושה פרקים |
| 1994 | אלאדין | הרוחות |  |
| 1995 | הנסיך המדליק מבל אייר | רובי ג'ילט | פרק 5.21: "שמרו את הטראנס האחרון בשבילי" |
| 1995 | טימון ופומבה | פומבה ג'וניור | התארחה באחד הפרקים |
| 1996 | רחוב סומסום | בארט סימפסון | פרק 28.1: "מריה בבית חולים: חלק א'" |
| 1998 | פינקי והמוח | מינדי | התארחה באחד הפרקים |
| 1998–1999 | פינקי, מירה והמוח | רודי מוקיץ' | הופיעה ב-25 פרקים |
| 1999 | פיוצ'רמה | בובה של בארט סימפסון | פרק 1.8: "חתיכת זבל גדולה" |
| 1999–2000 | מייק, לו ואוג | לו |  |
| 2002-2007 | קים פוסיבול | רופוס |  |
| 2002 | קים פוסיבול: מפגש בזמן | רופוס | סרט טלוויזיה |
| 2003; 2004; 2005 | לילו וסטיץ': הסדרה | פנטזמו: ניסוי מס' 375 שורטסטאף: ניסוי מס' 297 רופוס | דיבבה ב-3 פרקים, בהם פרק הקרוסאובר עם קים פוסיבל |
| 2005 | קים פוסיבול: כה הדרמה | רופוס | סרט טלוויזיה |
| 2005 | איש משפחה | דפני | פרק 4.7: "בריאן הרווק" |
| 2005 | הקליז | צ'יפ קלי |  |
| 2006–2009 | המחליפים | טוד דרינג |  |
| 2007 | 24 | ג'יני טיילר | התארחה בפרק "4:00 בצהריים – 5:00 בצהריים" |
| 2008-2009 | שירי אוהבת ללמוד | בילי (נקרא בגרסה העברית "גילי") |  |
| 2010 | המופע של קליבלנד | בארט סימפסון | התארחה בפרק 2.2 "קליבלנד בשידור חי!" |
| 2013 | אבא אמריקאי | בארט סימפסון | התארחה בפרק 9.7 "אבא מזייף" |
| 2014 | איש משפחה | בארט סימפסון מגי סימפסון דמויות שונות | התארחה בפרק 13.1: "האיש של משפחת סימפסון" |
| 2014 | חבורת 7ג' | גולדילוקס | התארחה בפרק "גולדילוקס וחבורת 7ג' |
| 2021-הווה | ראגרטס | צ'אקי פינסטר | דיבוב; 5 פרקים |
אריה שירום

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  3 במרץ 1937 חיפה, פלשתינה (א"י) 
 פטירה:  12 באפריל 2012 (בגיל 75) ירושלים 
 ענף מדעי:  פסיכולוגיה 
 מקום קבורה:  הר המנוחות 
 מקום לימודים:  האוניברסיטה העברית בירושלים 
 מוסדות:  אוניברסיטת תל אביב 
 
אריה שירום (3 במרץ 1937 – 12 באפריל 2012) היה חוקר בתחומי הפסיכולוגיה של העבודה, שחיקה בעבודה, יחסי עבודה וניהול של מערכות בריאות. כיהן כפרופ' מן המניין באוניברסיטת תל אביב.
תולדות חיים

נולד וגדל בחיפה. שירת שירות צבאי בחטיבת גולני ונפצע במלחמת סיני ב-1956. לאחר שחרורו למד לתואר ראשון ולתואר שני באוניברסיטה העברית. בהמשך, נסע לאוניברסיטת ויסקונסין-מדיסון, בארצות הברית שם סיים את לימודי התואר השלישי. עם חזרתו לארץ, התגורר בירושלים, והחל לעבוד באוניברסיטת תל אביב. בשנים 1968–1992 היה ממקימי החוג ללימודי עבודה בפקולטה למדעי החברה ולימד שם. בשנים 1993–2007 לימד בפקולטה לניהול. בשנת 2007 פרש לגמלאות, אך המשיך במחקרו.
ב-2012 נפטר ממחלת הסרטן שבה חלה שלוש שנים קודם לכן.
מחקרו

בעשרים השנים הראשונות לעבודתו האקדמית התרכז שירום בחקר של יחסי עבודה בארגונים.
בשלושים השנים הבאות הוא התמקד בלחצים בעבודה ובשחיקה בעבודה והשפעתם על הבריאות הפיזית של העובדים.
בתחום זה פיתח (עם עמיתו פרופ' שמואל מלמד), סולם למדידת שחיקה בעבודה, שתורגם לשמונה שפות ומשמש חוקרים במקומות רבים. שירום, מלמד וחוקרים נוספים (פסיכולוגים, רופאים ואפידמיולוגים), ערכו מחקר-אורך שכלל יותר מ-20,000 נחקרים, כדי לבדוק את הקשר בין שחיקה בעבודה לבין סימפטומים רפואיים ומחלות שונות (כמו: מחלות לב ומחלות כלי-דם).
כמו כן, פיתח סולם למדידת נמרצות, המודד את תחושתו הסובייקטיבית של האדם האם הוא מרגיש נמרץ בהיבטים שונים של עבודתו. על-פי שירום, הרגשה של נמרצות שומרת על בריאותו של האדם.
במהלך הקריירה שלו כתב יותר מ-200 מאמרים מדעיים ופרסם ספרים ופרסומים רבים (ראו חלק מהם בפרק "מספריו ומפרסומיו בעברית").
עיסוקים נוספים

היה חבר בוועדת החקירה הממלכתית לבדיקת תפקודה של מערכת הבריאות בישראל (1988) בראשות השופטת שושנה נתניהו. מסקנות הוועדה הובילו לחקיקת חוק ביטוח בריאות ממלכתי ב-1994.
כיהן כיו"ר האגודה הישראלית לחקר יחסי עבודה.
היה בין הפעילים למען רפורמה בבריאות הנפש, שנאבקו לשלב את תחום בריאות הנפש עם שאר תחומי הבריאות שהם באחריות קופות החולים.
חיים אישיים

היה נשוי למרים (לבית בובטלסקי, בתו של פרופסור מרדכי בובטלסקי, מראשוני הכימאים באוניברסיטה העברית), ד"ר לכימיה במקצועה. לבני הזוג נולדו שני ילדים: מירב מרום (ד"ר לפסיכולוגיה חברתית), ועידו (מלחין ופסנתרן).
מספריו ומפרסומיו בעברית

אריה שירום, מערכת יחסי העבודה של עובדי הצווארון הלבן, תל אביב, המכון לפריון העבודה והייצור, המכון לקדום יחסי עבודה, 1973.
אריה שירום, מבוא ליחסי עבודה בישראל, תל אביב, עם עובד, 1983.
אריה שירום, שחיקת מורים במערכת החינוך: סקירת ספרות והצעה להתמודדות מערכתית, תל אביב, המכון למחקר עסקים בישראל, 1994.
אריה שירום, שירותי בריאות מונעים בישראל: תמונת מצב וחלופות למדיניות, ירושלים, מרכז לחקר המדיניות החברתית בישראל, 1994.
אריה שירום, שרות רפואי פרטי בבתי חולים ציבוריים: תמונת מצב והערכה, ירושלים, מרכז לחקר המדיניות החברתית בישראל, 1996.
הערות שוליים

↑  אורי דרומי, נמרץ עד הסוף: אריה שירום, חוקר שחיקה ובריאות, באתר הארץ, 27.04.2012
↑  Melamed, S., Shirom, A., Toker, S., Berliner, S., & Shapira, I. (2006). Burnout and risk of cardiovascular disease: evidence, possible causal paths, and promising research directions. Psychological Bulletin, 132(3), 327–353.
↑  Shirom, A. (2011). Vigor as a positive affect at work: Conceptualizing vigor, its relations with related constructs, and its antecedents and consequences. [doi:10.1037/a0021853]. Review of General Psychology, 15(1), 50–64.
↑  Sharon Toker, Mina Westman, Samuel Melamed (Tel-Aviv University) and Itzhak Fried (Syracuse University), Tribute to Arie Shirom z"l, American Psychological Association
| --- | --- |
בקרת זהויות :  NLI: 987007267910705171  BIBSYS: 99047515  CiNii: DA1243127X  GND: 170510042  ISNI: 0000 0000 8478 9870  LCCN: n84182655  NTA: 180975641  RERO: 02-A005746945  SUDOC: 145600955  VIAF: 116833818   WorldCat (עם VIAF): 116833818
מידול האינפורמציה של המבנה

מידול האינפורמציה של המבנה (באנגלית: Building Information Modeling; בראשי תיבות: BIM) היא שיטת ניהול מידע שמטרתה ייעול התכנון והביצוע של פרויקטים בתחום ההנדסה האזרחית.
בשיטה זו קיים מודל ממוחשב, תלת-ממדי, אשר מהווה ייצוג דיגיטלי של המבנה האמיתי על כל מאפייניו. כדוגמת: מראה, תכונות הנדסיות, לוחות זמנים ועלויות. מודל ה-BIM משמש את כל המעורבים בתהליך הבניה: יזמים, מתכננים, מבצעים ומפקחים לאורך כל חיי הפרויקט, משלב תכנון ראשוני ועד השלמת הפרויקט ואף לאחר מכן לצורכי תחזוקת המבנה.
מניעים ואופן השימוש ב-BIM

מטרת השימוש ב-BIM היא ייעול תהליכי התכנון והבניה על ידי ארגון כל האינפורמציה הקשורה לפרויקט באופן יעיל, זמין ונגיש.
באופן מסורתי אלמנטי בניין מוצגים לעוסקים במלאכת הבניה באמצעות קווים על גבי שרטוט. תצוגה זו מאפשרת לדעת רק את מיקומו וגודלו של האלמנט. ב-BIM לעומת זאת אלמנטי הבניין אינם משורטטים, אלא "ממודלים" (מלשון "מידול" – יצירת מודל, דגם תלת־ממדי, להבדיל מיצירת שרטוט). כאשר ממדלים אלמנט ניתן לתת לו אין ספור מאפיינים מלבד לגודלו ומיקומו. האלמנטים הממודלים שמורים כבסיס נתונים במחשב וניתן להציגם בדרכים שונות: כטבלאות, כמודל תלת-ממדי, כלוח זמנים או כל תצוגה אחרת.
ארגון האינפורמציה בשיטה זו מאפשר למשתמשים להפיק ניתוחים שונים של המבנה, לדוגמה:
בדיקת התנגשויות – המחשב יכול לזהות התנגשות בין אלמנט שלד כגון עמוד לבין תעלת מיזוג אוויר ולהתריע למתכננים הרלוונטיים (מתכנן השלד או מתכנן מיזוג אוויר) על כך שנדרש לבצע שינוי בתוכנית. הנ"ל מקטין את מספר התקלות והטעויות בזמן ביצוע המבנה.
חישובים הנדסיים – ניתן להשתמש במודל לביצוע חישובים הנדסיים שונים על ידי הגדרה של תכונות פיזיקליות לאלמנטי הבניין (חוזק, גמישות, משקל, מקדם מוליכות תרמית, בידוד אקוסטי ועוד). החישובים נעשים באמצעות תוכנות Patch אשר פועלות על גבי המודל הקיים ומאפשרות לבצע חישובי חוזק, עמידות לרעידות אדמה, דו"ח תרמי, אקוסטי ועוד באופן מדויק ומיידי ללא טעויות אשר נובעות מחוסר תיאום בין המתכננים השונים.
חישוב כמויות ותמחור – באופן מסורתי מועסקים בפרויקטי בנייה כמאים (בעלי מקצוע אשר מחשבים את כמות החומרים הנדרשת לביצוע הפרויקט) חישוב הכמויות נעשה באופן ידני, סיזיפי, ולרב אינו מדויק. באמצעות תוכנת BIM ניתן להפיק באופן אוטומטי, מיידי ומדויק דוח כמויות לפרויקט.
ויזואליזציה בתלת-ממד – טעויות רבות בזמן התכנון והביצוע נובעות מקושי לתרגם שרטוטים בדו-ממד למבנים תלת־ממדיים במציאות. הצגת המבנה כמודל תלת־ממדי מצמצמת טעויות אלו ומאפשרת גם לבעלי עניין בלתי-מקצועיים (כגון דיירים, משקיעים) להבין כיצד ייראה המבנה לפני הקמתו, ובמידת הצורך להכניס שינויים בתכנון.
תוכנות מחשב ל-BIM

BIM היא שיטה, היא איננה תוכנה ואין לאף גורם מסחרי בעלות עליה.
באופן דומה לשוק השרטוט הדו-ממדי, הנשלט על ידי תוכנת אוטוקאד של חברת Autodesk, שוק ה-BIM מתנהל עם תוכנת Revit מבית התוכנה Autodesk. על תוכנת Revit ניתן להתקין תוספים אשר בעזרתם ניתן לחשב הנדסית את המבנה, כגון Sofistik.
רוב הפרויקטים הגדולים בעולם מתוכננים ומבוצעים על פי מתודולוגית BIM בפתרונות התוכנה של חברת Bentley,‏ ArchiCAD,‏ Tekla Structures,‏ Autodesk Revit ,Synchro PRO ו-VectorWorks.
סטנדרט עבודה משותף

בפרויקט בנייה מעורבים עשרות גורמים: יזמים, דיירים, קבלנים, מתכננים מדיסציפלינות שונות ועוד. על מנת שהללו יוכלו לעבוד יחדיו וליהנות מהיתרונות של שיטת ה-BIM, הם חייבים לעבוד בשפה משותפת ולפעול בסטנדרט אחיד.
ישנן מספר יוזמות סטנדרטיזציה מובילות בעולם, ביניהן אלו של איגוד המהנדסים הבריטי ואוניברסיטת פנסילבניה ארצות הברית ׁ(ראו בסעיף קישורים חיצוניים).
בישראל קם בשנת 2015 פורום BIM ISRAEL שמטרתו להיות מסגרת בה ישתפו פעולה נציגי המשק בענף הבנייה על מנת לגבש ולכתוב את הסטנדרט הישראלי לשימוש ב-BIM.
הערות שוליים

↑  BIM Software: Which is the Most Popular?
| --- | --- |
בקרת זהויות :  NLI: 987007539901105171  BnF: cb16612890q (data)  GND: 7861550-1  LCCN: sh2008000827  NDL: 001253248  NKC: ph746671
יאני גלמן

| --- | --- |

 לידה:  2 בספטמבר 1985 (בן 39) מיאמי, ארצות הברית 
 מדינה:  ארצות הברית, קנדה 
 תקופת הפעילות:  מ-1998 
 פרופיל ב-IMDb
 
יאני גלמן (באנגלית: Yani Gellman; נולד ב-2 בספטמבר 1985) הוא שחקן קולנוע וטלוויזיה קנדי ממוצא יהודי, ידוע בשל תפקידיו באופרת הסבון "צעירים חסרי מנוח" בתור רייפ טורס, ובסדרת הנוער "שקרניות קטנות" בתור גארט ריינולדס.
ראשית חייו

גלמן נולד במיאמי פלורידה, לאב ממוצא רוסי-יהודי  ולאם אוסטרלית. הוא נקרא על שם חבר המשפחה, הסופר יאן יורס. אביו היה כתב חדשות, והמשפחה עברה לעיתים קרובות בילדותו של גלמן, והתגוררה באוסטרליה, ספרד וטקסס לפני שהתיישבה בטורונטו. גלמן דובר ספרדית, לאחר שלמד את השפה בתקופת שהותו בספרד. יש לו תואר ראשון במדעי המדינה.
קריירה

הופעת הבכורה של גלמן הייתה בפרק של סדרת הטלוויזיה "אנימורפס" בשנת 1998. לאחר שהופיע בכמה הפקות טלוויזיה נוספות, הוא לוהק לתפקידי משנה בסרט האימה "אגדה עירונית 2" בשנת 2000 ובסרט "ג'ייסון X" בשנת 2001. בשני הסרטים הוא הופיע בדמויות של קורבנות של רוצחים סדרתיים. הוא הופיע בשנת 2002 בסרט הטלוויזיה "סיפורו של מתיו שפרד" ששודר ברשת NBC.
גלמן התפרסם בקרב קהל העשרה לאחר שגילם את פאולו ואליסארי, זמר פופ איטלקי והאנטגוניסט הראשי של הסרט "ליזי מקגוויר ממריאה לרומא" משנת 2003.
בין השנים 2008 ל-2011 שיחק את רייפ טורס באופרת סבון הפופולרית "צעירים חסרי מנוח".
גלמן דגמן בין היתר לשעוני אומגה. הוא הופיע בתפקיד פיט בכמה פרקים של סדרת הטלוויזיה "גריק". הוא שיחק בסדרת הטלוויזיה "שקרניות קטנות" וגילם את דייגו בסדרת הטלווייה "90210".
בשנת 2017 הופיע גלמן בסרט מותחן ההישרדות התת-ימי "47 מטר" אשר הוקרן לראשונה בבתי הקולנוע ב-16 ביוני 2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | אגדה עירונית 2 | רוב |  |
| 2001 | ג'ייסון אקס | סטוני |  |
| 2003 | ליזי מקגוויר ממריאה לרומא | פאולו ואליסארי |  |
| 2017 | 47 מטר | לואיס |  |
| TBA | Departing Seniors | מר אנדרה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | צמרמורת | נער | 2 פרקים |
| 1998 | אנימורפס | בראד | פרק: "The Forgotten" |
| 2000 | ג'ק ג'קסון המפורסם | סטוקר | פרק: "What You Wish For" |
| 2000 | Children of My Heart | מדריק | סרט טלוויזיה |
| 2001 | רצח כחול | פטריק לי | פרק: "All Saints" |
| 2001 | Sex, Lies & Obsession | רומיאו | סרט טלוויזיה של Lifetime (אנ') |
| 2001 | Boss of Bosses | פול קסטלאנו הצעיר | סרט טלוויזיה של TNT |
| 2002 | סיפורו של מת'יו שפרד | פבלו | סרט טלוויזיה של NBC |
| 2002 | Mentors | קינג | פרק: "Cursed" |
| 2002 | וידוייה של טרו | בילי | סרט טלוויזיה של ערוץ דיסני |
| 2002 | גווינביר ג'ונס | מייקל מדינה | תפקיד ראשי; (2 עונות); 26 פרקים |
| 2004-2003 | Wild Card | ריידר | 9 פרקים |
| 2007-2006 | Monster Warriors | אנטוניו | תפקיד ראשי; (2 עונות); 32 פרקים |
| 2007 | Trapped | קרליטוס | פרק: "Alive in the Andes" |
| 2011-2008 | צעירים חסרי מנוח | רייפ טורס | 86 פרקים |
| 2009 | Degrassi Goes Hollywood | נער החופים | סרט טלוויזיה של CTV (אנ') |
| 2009 | לינקולן הייטס | מרקו גוטיירז | 2 פרקים |
| 2010 | גריק | פיט / אומגה צ'י | 3 פרקים |
| 2012-2011 | שקרניות קטנות | השורט גארט ריינולדס | תפקיד חוזר; (עונות 3-1); 23 פרקים |
| 2012 | 90210 | דייגו פלורס | 7 פרקים |
| 2012 | המנטליסט | ג'וליאן גלאגו | פרק: "Devil's Cherry" |
| 2012 | היפה והחיה | סם | פרק: "All In" |
| 2013 | מחשבות פליליות | מיטשל רואיז | פרק: "Broken" |
| 2013 | CSI | דאג לסקי | פרק: "Ghosts of the Past" |
| 2013 | רשימת הלקוחות | דייגו שנקמן | פרק: "I Miss Back Then" |
| 2014 | קאסל | מאני קסטרו | פרק: "Law & Boarder" |
| 2014 | Category 5 | פיט קלר | סרט טלוויזיה |
| 2014 | המפענחת: פשעים חמורים | דנטה | פרק: "Major Crimes" |
| 2015 | Trigger Point | ג'ררד צ'ורצ' | סרט טלוויזיה של Incendo |
| 2015 | זהב שחור (אנ') | איי.ג'יי מננדז | פרק: "Pilot" |
| 2015 | איי זומבי | גבריאל | 2 פרקים |
| 2015 | CSI סייבר | ג'קסון ריצ'מונד | פרק: "Shades of Grey" |
| 2015 | נס רפואי | קייל סויר | פרק: "Miss You" |
| 2017 | The Psycho She Met Online | טיילר | סרט טלוויזיה של LMN (אנ') |
| 2017 | המלאך | דויל קוסנטינו | סרט לוידאו על פי דרישה |
| 2017 | אמהות עובדות | ג'וליאן | פרק: "2005" |
| 2018 | שושלת | מנואל | 3 פרקים |
| 2019 | בוש | חוסה אסקיוול ג'וניור | 4 פרקים |
| 2020 | Ghost BFF | גלמן | סדרת רשת; 4 פרקים |
הערות שוליים

↑  "Yani Gellman on working with Burt Reynolds and growing up in North York - Do - June 2014 - Toronto". Postcity.com. נבדק ב-2015-01-14.
↑  Solzman, Danielle (18 ביוני 2015). "47 Meters Down: A Shark-Thrilling Tale of Survival". solzyatthemovies. נבדק ב-15 בדצמבר 2017. {{cite news}}:  (עזרה)
| --- | --- |
בקרת זהויות :  ISNI: 0000 0000 5385 8626  LCCN: no2003055818  VIAF: 48917533   WorldCat (עם VIAF): 48917533
טיילר הקלין

| --- | --- |

טיילר הקלין בקומיק-קון, סן דייגו, 2022
 לידה:  11 בספטמבר 1987 (בן 37) קורונה, קליפורניה, ארצות הברית ארצות הברית
 סוגה מועדפת:  מדע בדיוני ודרמה
 מדינה:  ארצות הברית 
 תקופת הפעילות:  מ-1999
 מקום לימודים:  אוניברסיטת המדינה של אריזונה  תיכון סנטיאגו 
 פרופיל ב-IMDb
 
הקלין בשנת 2015
טיילר לי הקלין (באנגלית: Tyler Lee Hoechlin; נולד ב-11 בספטמבר 1987) הוא שחקן אמריקאי. תחילה התפרסם בשל תפקידו בתור מרטין ברואר בסדרה "הרקיע השביעי" ברשת The CW, לאחר מכן בשל תפקידו בתור דרק הייל בסדרה "זאב צעיר" של רשת MTV ובתור קלארק קנט / סופרמן וקאל-אל / ביזארו ביקום החץ.
ביוגרפיה

הקלין נולד בעיר קורונה, קליפורניה שבארצות הברית ללורי ודון הקלין. יש לו שני אחים ואחות.
בצעירותו שיחק בייסבול בנבחרות של אוניברסיטת המדינה של אריזונה ואוניברסיטת קליפורניה באירוויין, שם למד.